Ambrosius

Aurelius Ambrosius, sanctus et Doctor Ecclesiae, sive "doctor mellifluus," Augustini magister, Augustae Treverorum in Belgica (hodie Germania) anno 340 circiter e familia Romana natus est. Studiis Romae incubuit et Sirmii cursum honorum coepit. Anno 370 consularis Liguriae et Aemiliae factus, anno autem 374 Episcopus Mediolanensis electus est, die 7 Decembris ordinatus. 

Quo in munere, caritatem in omnes maxime exercuisse habetur, verus pastor et doctor fidelium factus. Disciplinam ecclesiasticam strenue tutatus est; rectae fidei doctrinam, una cum diacono et amico Sabino, verbo, scriptis, et opere acriter contra Arianos defendit, quorum multos ad fidem converterunt.

Pro ecclesia Dei Christiani laboribus curisque perfunctus, obiit Sabbato Sancto, die 4 Aprilis anni 397. Postremis aetatis suae diebus viderat Iesum advenisse ad se et arridentem sibi. 

Hymnorum compositor cum simplicium tum dulcissimorum, a quibus Prudentius poeta mox est profectus, musicae ecclesiasticae initium prope fecit. Ambrosius fuit universae ecclesiae donum, cui locupletem insigniter doctrinae ac sanctimoniae reliquit thesaurum.

 Baptisterium
 Controversia de ara Victoriae
 Persecutio Paganorum in Imperio Romano
 Versus Ambrosianus
 Te Deum

Nexus externi
 Lectio papae Benedicti XVI de Ambrosio inter audientiam generalem die 24 Octobris 2007 (Italiane) et aliis sermonibus.
 Opera in Vicifonte
 Opera Ambrosii in Bibliotheca Augustana
 Opera in Latin library
 De vita Ambrosii Mediolanensis episcopi (pars prima) Kath.net 
 De vita Ambrosii Mediolanensis episcopi (pars secunda) Kath.net 

Categoria:Auctores Latini antiqui
Categoria:Consulares Liguriae et Aemiliae
Categoria:Doctores Ecclesiae Catholicae
Categoria:Episcopi et Archiepiscopi Mediolanenses
Categoria:Epistolographi
Categoria:Hymnographi
Categoria:Patres Ecclesiae
Categoria:Philosophi
Categoria:Poetae Latini Romae antiquae
Categoria:Scriptores Galliae
Categoria:Scriptores Italiae antiquae
Categoria:Sancti
Categoria:Theologi Italiae